ועדת הפנים והגנת הסביבה, כנסת 25, פרוטוקול מספר 119, 2023-07-20 00:00

יעקב אשר: אוקיי, אנחנו פותחים את ישיבת הוועדה

יעקב אשר:  על סדר היום הצעת חוק מיסוי תשלומים בתקופת בחירות (תיקון מס' 9) (הארכת תקופת הבחירות), התשפ"ג–2023 - הכנה לקריאה שניה ושלישית, פ/3671/25, כ/973, הכנה לקריאה שנייה ושלישית

יעקב אשר:  הצעת החוק של חבר הכנסת יעקב אשר, חבר הכנסת דוד ביטן, חבר הכנסת ארז מלול, חבר הכנסת עודד פורר, חבר הכנסת אוהד טל, חבר הכנסת ולדימיר בליאק וחבר הכנסת זאב אלקין

יעקב אשר:  ימות המשיח הגיעו

יעקב אשר:  ימות המשיח הגיעו

יעקב אשר:  אוקיי

יעקב אשר:  אתמול במליאה זה עבר בקריאה ראשונה, כן

יעקב אשר:  אני צריך?     

תומר רוזנר: כן, אתה מציג

יעקב אשר: אוקיי

יעקב אשר:  אז אנחנו דנו פה בישיבה הקודמת

יעקב אשר:  המהות והרעיון היה באמת לעשות את ההגדרה הזאת של עבודה בתקופת הבחירות, שאגב הרציונל שלה הוא גם הגיע מזה שהמדינה רוצה או רצתה ללכת לקראת הדבר הזה כדי שבאמת יוכלו להיערך בחירות דמוקרטיות במדינת ישראל, ולתת את האפשרות לאנשים ולעודד אנשים שצריך אותם

יעקב אשר:  כי אם אנחנו מדברים על הרבה מאוד עובדים שחלקם עובדי מדינה, אם זה עובדים אחרים שרוצים להפעיל בתקופת הבחירות

יעקב אשר:  בחירות זה חלק מהחיים הדמוקרטים שלנו במדינה, ולכן חשיבותם

יעקב אשר:  ומכך, הגיע ההסדר, לא משנה כרגע כמות הימים שאנחנו נדבר עליה, אבל הגיע ההסדר הזה שבתקופה הזאת, תקופת העבודה של הבחירות כפי שנגדיר או הגדיר אותה המחוקק בעבר ומגדיר אותה המחוקק בהווה, יהיו תנאים מיוחדים גם לגבי נושא של תיאום מס, גם לגבי נושאים אחרים

יעקב אשר:  וגם נקבע מיסוי אחיד לנושא זה של הבחירות

יעקב אשר:       והצעת החוק בעצם דיברה על הנושא הזה של הארכת התקופה ל-60 יום

יעקב אשר:  מ-30 יום ל-60

יעקב אשר:  עם הגדרות כמה לפני וכמה אחרי

יעקב אשר:  וכדי שלא יהיה ניצול לרעה של העניין הזה

יעקב אשר:  ובמהלך הדיון הועלו כמה נושאים לדיון

יעקב אשר:  הועלו כמה נושאים לדיון והועלתה דרישה מחברי הוועדה לגבי הנושא הזה של אחוז המס האחיד

יעקב אשר:  היו בקשות שונות ומשונות, אבל זה התחיל עם חברי כנסת שביקשו להוריד את זה לעשרה אחוז

יעקב אשר:  אני חושב שזה אולי, שזה מוגזם

יעקב אשר:  והנושא הזה עדיין לא לובן מבחינתנו

יעקב אשר:  אני מבקש היום בדיון לדבר על כל החוק

יעקב אשר:  על הנושא הזה של המיסוי אנחנו נעשה ישיבת המשך של הוועדה

יעקב אשר:  כנראה ביום ראשון, אנחנו נודיע

יעקב אשר:  וגם אז יהיו הצבעות, אחרי שנלבן את הנושא הזה

יעקב אשר:  אני מוכרח לומר, יש מחלוקת מול משרד האוצר ורשות המיסים בעניין הזה

יעקב אשר:  אנחנו מנסים להגיע להבנות

יעקב אשר:  היו, הייתה בקשה נוספת של משרדי הממשלה להפוך את כל החוק הזה לזמני

תומר רוזנר: הוראת שעה

יעקב אשר: הוראת שעה, כדי לבחון את ההשלכות ולראות את הדברים

יעקב אשר:  וגם היו הערות של הייעוץ המשפטי לגבי נושא אחד לפחות, או שני נושאים

יעקב אשר:  אז אנחנו, אז אני אומר כבר עכשיו – הנושא הזה של האחוז לא יידון היום, ואנחנו נעלה אותו לדיון בישיבה בהמשך לפני ההצבעות

יעקב אשר:  נשמע את הסיעות

יעקב אשר:  ואני מבקש ממשרד האוצר לגבש את החלטתו בעניין הזה

יעקב אשר:  כשאנחנו, כשהטענות שעלו כאן, לא ניכנס כרגע לדיון הזה, הטענות שעלו כאן הן שהממוצע הוא ממוצע גבוה מידי לאופי שורת ההעסקה ואותם אנשים

יעקב אשר:  גם אם יש עובדי מדינה, שיכול להיות שיש שם ברמות שכר גבוהות, סביר להניח שאלה שברמות השכר הגבוהות מאוד לא

יעקב אשר:  אבל אני לא רוצה להיכנס לזה כרגע, לטבלאות ולחישובים

יעקב אשר:  בין חברי הוועדה יש גם רואי חשבון מדופלמים שהציגו גם טבלאות שמראות את, שזה נמשך קצת גבוה מידי

יעקב אשר:  לכן צריך להגיע לאיזושהי הבנה, ואני מקווה שנגיע לדבר הזה

יעקב אשר:      ועכשיו לחוק עצמו, אני מציע להקריא

תומר רוזנר: כן, אני אסביר רק לפני

יעקב אשר: ותסביר את הנקודות שלך

תומר רוזנר: כפי שאמר יושב הראש, צהרים טובים, כפי שאמר יושב הראש ההצעה בעצם מבקשת להאריך את תקופת הבחירות בבחירות השונות לרשויות המקומיות

תומר רוזנר:  להאחיד קודם כל את התקופות, כי בחוק הקיים יש שני סוגי תקופות שונים – אם זה בבחירות כלליות שנערכות פעם בחמש שנים אז זה תקופה מסוימת, ואם זה בחירות מיוחדות שנערכות בין, בין המערכות הכלליות התקופה היא אחרת

תומר רוזנר:  החוק מבקש להאחיד, דבר ראשון, את התקופות, לכל הבחירות שנערכות ברשויות המקומיות

תומר רוזנר:  ודבר שני, להאריך את התקופה הזו, בדומה להארכה שנעשתה לגבי הבחירות לכנסת, מ-30 ימים ל-60 ימים, שנמנים עד 14 יום לאחר הבחירות

תומר רוזנר:  כי הטעמים שעלו כאן, כפי שאדוני אמר, הם נוגעים לחשיבות הבחירות, לצורך בפשטות בחישובי המס, שזה עובדים ארעיים שממילא מועסקים תקופה מוגבלת

תומר רוזנר:  וכדי להקל גם על מי שמעסיק אותם וגם עליהם עצמם בעצם מוצע, קיים החוק הזה

תומר רוזנר:  וכאן מוצע , כנראה לאור הלקחים שהופקו במהלך השנים, להאריך את התקופה

תומר רוזנר:       אני רק אומר בנקודות את העניינים שנשארו לדיון בשלב שלפני הקריאה הראשונה ואמרנו שנדון בהם כאן

תומר רוזנר:  את חלק מהם אדוני הזכיר

תומר רוזנר:  אחד זה הנושא של אחוז המס, שתיים זה הנושא של תחולת החוק – אם כהוראה קבועה והאם כהוראת שעה

תומר רוזנר:  הנושא של הפרשות לביטוח לאומי ואיך זה משפיע על העובדים, על הזכויות של העובדים וכולי

תומר רוזנר:  אם צריך אני ארחיב בכל אחת מהנקודות הללו

תומר רוזנר:  ונושא אחרון, היה לנו ארבעה נושאים שנשארו, נכון? אה, ונושא הוועדים המקומיים שעלה בסוף הדיון הקודם

יעקב אשר: הפריימריז גם כן

תומר רוזנר: לא, והפריימריז, לגבי הפריימריז התקבלה בעצם החלטה שמשאירים את התקופה כמו שהיא היום, אז זה 30 ימים

תומר רוזנר:  ככה אנחנו הבנו

יעקב אשר: בגלל אופי הפריימריז

תומר רוזנר: שהם באמת מערכת יחסית, מערכת בזק בדרך כלל

יעקב אשר: ואמרת, הוועדים

תומר רוזנר: והוועדים המקומיים, כן

יעקב אשר: למה הוועדים המקומיים הזה בכלל צריך להיות 30 יום?     

תומר רוזנר: כי ועדים מקומיים זה בדרך כלל, ברוב רובם המכריע של המקרים, זה אוכלוסייה מאוד מצומצמת של מאות בודדות של אנשים שהם הבוחרים, מה שנקרא

תומר רוזנר:  זה יישובים קטנים

תומר רוזנר:  יש גם חריגים כמובן, יש מקרים מסוימים שזה יישובים קצת יותר גדולים

תומר רוזנר:  אבל ברוב המקרים מדובר ביישובים מאוד-מאוד קטנים

יעקב אשר: אבל זה עדיין הליך בחירות

תומר רוזנר: נכון, נכון

יעקב אשר: השאלה אם לא - - -     

תומר רוזנר: השאלה אם צריך - - -     

יעקב אשר: פריימריז זה הליך אחר

יעקב אשר:  הוא הליך בחירות פנימי

יעקב אשר:  פה זה הליך בחירות - - -     

תומר רוזנר: נכון, אמרתי, זה נושא לדיון

תומר רוזנר:  אתם צריכים להחליט אם אתם רוצים שזה יחול גם שם או לא

קריאה: באותו יום של הבחירות הכלליות

תומר רוזנר: בדרך כלל, ואז אין בעיה

קריאה: הם ביחד

תומר רוזנר: נכון, שם אין בעיה

תומר רוזנר:  אז מן הסתם אין בעיה

יעקב אשר: לא, אבל יש כן בעיה שיהיה לך, זאת אומרת - - -     

קריאה: זה חי ביחד, לכן זה צריך להיות אותה תקופה

תומר רוזנר: לא, לא

תומר רוזנר:  שם אנחנו לא מדברים, שם אין בעיה

תומר רוזנר:  הבעיה היא, יש פה הוראה שמתייחסת לבחירות, אני דיברתי על הנושא של בחירות מיוחדות לוועדים המקומיים

תומר רוזנר:  שהם לא במועד הרגיל

יעקב אשר: אה, אם זה רק לבחירות מיוחדות אז אני לא חושב ששווה

תומר רוזנר: זה כתוב בפסקה 6

יעקב אשר: כן, כן

יעקב אשר:  וודאי שמה שחל בבחירות רגילות יחול גם בבחירות - - -     

תומר רוזנר: אם באותו יום כמובן מתקיימות הבחירות לוועדים המקומיים ברור שאין להבחין, כן? זה אותם אנשים

יעקב אשר: אם כך, אז לא הייתי - - -     

תומר רוזנר: אז להשאיר את זה?     

יעקב אשר: לא

יעקב אשר:  אז איך תנסח? תכתוב רק במקרים זה?     

תומר רוזנר: זה אפשר, זה המצב היום אגב

תומר רוזנר:  בחוק היום יש פירוט ממש של המקרים

יעקב אשר: אני חושב, לא, אז לא הבנתי נכון

יעקב אשר:  חשבתי שאתה מדבר על - - -     

תומר רוזנר: לא, אם זה במועד הכללי אז מן הסתם יכול להיות שבן אדם יתעסק גם בבחירות למועצה וגם בבחירות לוועד המקומי

יעקב אשר: הבנתי

יעקב אשר:  אם כך, אני מציע לא לעשות הפרדה, וזה גם בודדי בודדים בבחירות

תומר רוזנר: אגב, אני גם, אני לא יודע אם יש פה נציג משרד הפנים, אבל אני לא בטוח שבכלל יש הליך של בחירות מיוחדות לוועדים מקומיים, אבל - - -     

יעקב אשר: יש פה נציג משרד הפנים שיודע לענות?     

עדי כהן: אנחנו, אני לא יודע, אני צריך לברר את זה

יעקב אשר: אוקיי

תומר רוזנר: מכל מקום, אנחנו - - -     

יעקב אשר: אז אם ככה, רק הפריימריז נחריג

תומר רוזנר: אוקיי

תומר רוזנר:  מה שעשינו בנוסח בעצם, בשונה מההקראה הראשונה, בעצם פישטנו אותו בצורה ניכרת

תומר רוזנר:  מכיוון ש- - -     

יעקב אשר: עכשיו הופיע בפניהם, נכון?     

תומר רוזנר: כן

תומר רוזנר:  השינוי המהותי בנוסח מהקריאה הראשונה זה הנושא של הפריימריז שדיברנו

תומר רוזנר:  כל השאר זה שינויים שהם שינויי נוסח שבעצם נועדו לפשט את הנוסח ולהבהיר את האחדה ואת פשטות הניסוח

יעקב אשר: אוקיי

יעקב אשר:  מכאן, יבוא כבודו

תומר רוזנר: להקראה

יעקב אשר: להקראה

יעקב אשר:  ואז נשמע הערות אם יש

גלעד קריב: הצעת חוק מיסוי תשלומים בתקופת בחירות (תיקון מס' 9) (הארכת תקופת הבחירות), התשפ"ג–2023         

תומר רוזנר: זהו

יעקב אשר: זהו? ממש קצר

יעקב אשר:  כן, הערות, משרדי הממשלה

אלישיב ממן: אני אתייחס רק לגבי הוראת השעה

אלישיב ממן:  אלישיב ממן, חטיבה כלכלית, רשות המיסים

אלישיב ממן:  אנחנו ביקשנו, כפי שיושב הראש הציג בתחילת הדברים שלו, שזה יהיה בהוראת שעה, כדי שנוכל לבחון את ההשלכות של הדבר הזה, וחשוב שנתייחס לזה

אלישיב ממן:  אתה רוצה שאנחנו נסביר למה אנחנו רוצים הוראת שעה?     

יעקב אשר: כן, כן, כן

אלישיב ממן: אז הסדר המיסוי הזה בהתחלה, כפי שכולם כבר דיברו על זה, הוא היה מאוד-מאוד מצומצם למספר ימים, והוא בא להחליף את המס שכל אדם היה צריך לשלם, שזה מס פרוגרסיבי

אלישיב ממן:  המס בישראל הוא בהתאם לגובה ההכנסות אתה משלם שיעור מס יותר גבוה

אלישיב ממן:  ולאט-לאט ההסדר הזה התרחב, וגם עכשיו מציעים להרחיב אותו מ-30 יום ל-60 ימים, ואנחנו כן רוצים לבדוק את ההשלכות של הדבר הזה

אלישיב ממן:  כי אנחנו לא חושבים שזה נכון לשלם מס אחיד, אנחנו כן חושבים שהמס בישראל צריך להיות מס פרוגרסיבי, יחד עם זאת אנחנו מבינים את ההסדר הנקודתי שצריך להיות פה בשביל הבירוקרטיה ולפשט את העלויות

אלישיב ממן:  אבל אנחנו כן רוצים לבדוק את ההשלכות של זה על מערכת המס

אלישיב ממן:  ולכן חשבנו שזה נכון שיהיה בהוראת שעה, כדי שנוכל לבחון את זה יותר לעומק בזמן הזה

יעקב אשר: אוקיי

יעקב אשר:  עוד מישהו? אתה רוצה רגע לדבר על הנושא של הביטוח הלאומי?     

תומר רוזנר: הם נמצאים פה? אני לא יודע

יוסף פולסקי: כן, נמצאים פה, כמובן

תומר רוזנר: אז בבקשה

תומר רוזנר:  התבקשתם בישיבה הקודמת לעשות עבודה

יוסף פולסקי: כן

יוסף פולסקי:  אז שלום לוועדה, יוסף פולסקי, מהביטוח הלאומי מהלשכה המשפטית

יוסף פולסקי:  אז כמו שאלישיב אמר, במהות ההכנסה הזאת היא נדמית כמו הכנסת עבודה

יוסף פולסקי:  רק יש רציונלים שונים, בירוקרטיות, יעילות, פישוט

יוסף פולסקי:  העובדה שמדובר בעבודה זמנית וארעית, ולכן המחוקק כבר משנת 1996 קבע פה הסדר ייחודי ושונה

יוסף פולסקי:  היועץ המשפטי של הוועדה העלה את הקשיים לכאורה שעשויים להיות

יוסף פולסקי:       עכשיו, לעמדתנו, כיום קודם כל, לצורך הבהירות, כיום בעצם ההכנסה הזאת לא נחשבת הכנסה לצורך חוק הביטוח הלאומי בכלל, למעט הביטוח בענף נפגעי עבודה, שזה אחוז יחסית קטן מכל הגבייה והמיסוי בעניין הזה

יוסף פולסקי:  גם זה לא נחשב, הביטוח הלאומי גובה ביטוח בריאות, גם זה לא נחשב ביטוח בריאות

יוסף פולסקי:  אמנם הכסף לא נשאר בקופת הביטוח הלאומי, הוא מועבר למימון קופות החולים, אבל עדיין בסוף זה לא נחשב כהכנסה

יוסף פולסקי:  וכמו שאמרה נציגת הביטוח הלאומי בדיון הקודם, זה גם לא מובא בחשבון

יוסף פולסקי:  כל הגמלאות שהן מותנות במבחני הכנסה – הבטחת הכנסה, קצבת אזרח ותיק, קצבת נכות כללית - - -     

יעקב אשר: חופשת לידה?     

יוסף פולסקי: לא, שנייה

יוסף פולסקי:  במובן של מבחני הכנסות

יוסף פולסקי:  זאת אומרת, שאתה לא מקבל את הגמלה אם יש לך הכנסה

יוסף פולסקי:  זאת אומרת זה עשוי לשלול את הגמלה

יעקב אשר: אה, אוקיי, אוקיי

תומר רוזנר: לא, גם דמי לידה, בוודאי

יעקב אשר: כן, דמי לידה אבל בניסוח אחר

יוסף פולסקי: אני מתכוון בכיוון ההופכי

יעקב אשר: כן

יוסף פולסקי: אם יש לך גמלה שהיא מותנת במבחן הכנסה כגון הבטחת הכנסה, אם אתה תעבוד בתקופת הבחירות הבטחת ההכנסה שלך לא תישלל, כי זה לא נחשב הכנסה

יוסף פולסקי:  כן? אותו דבר לעניין נכות כללית ואותו דבר לעניין קצבת זקנה בגיל המותנה, מה שנקרא

יוסף פולסקי:  מאידך, בגלל שזה לא נחשב הכנסה, אתה לא רוכש את הפוליסה, מה שנקרא, אתה לא משלם את הפרמיה, אז ממילא זה לא נחשב לך כהכשרה לגמלאות שצריך בהן תקופת הכשרה כגון דמי לידה ואבטלה, וזה גם לא נכנס לבסיס הגמלה, כן? אם אישה עבדה בתקופה הזאת אז ההכנסה הזאת גם לא תיחשב לחישוב שלה בדמי הלידה

יוסף פולסקי:  כמו שאמרה שרית - - -     

תומר רוזנר: ולכן?     

יוסף פולסקי: כמו שאמרה שרית בדיון הקודם, זה תלוי

יוסף פולסקי:  אם היא עצמאית אז ממילא היא יכולה לבחור בין השומה שלה בשנת הלידה או השומה שקדמה לשנת הלידה

יוסף פולסקי:  אם היא שכירה אז היא יכולה לבחור בין שלושה חודשים או שישה חודשים

יוסף פולסקי:  בסוף אנחנו לא בטוחים שההסדר הזה הוא בהכרח פוגע במבוטחים

יוסף פולסקי:  זה נכון שככל שאתה מרחיב את תקופת הבחירות אתה עשוי לפגוע במידה מסוימת במבוטחים

יוסף פולסקי:  לעניין קצבת הזקנה - - -     

יעקב אשר: לא, אתה פוגע גם בזמן שאתה גם נותן להם

יעקב אשר:  זאת אומרת, אתה מרחיב את האפשרות

יוסף פולסקי: נכון, נכון

יעקב אשר: מרחיב להם את האפשרות לקבל שכר

יוסף פולסקי: נכון, יש פה גם טרייד-אוף, ויכול להיות שזה צריך לבוא - - -     

יעקב אשר: לא, אבל הרעיון הוא שעל מה ששילמת אתה מקבל

יוסף פולסקי: נכון

יעקב אשר: ועל מה שלא שילמת אתה לא מקבל

יוסף פולסקי: נכון

יוסף פולסקי:  זה נכון שבעולמות של הביטוח הלאומי זה לא תמיד אחד לאחד מה שאתה משלם אתה מקבל

יעקב אשר: ברור

תומר רוזנר: ולכן?     

יוסף פולסקי: זה לא תמיד אחד לאחד

יעקב אשר: ולכן עמדתכם?     

יוסף פולסקי: עמדתנו היא שהמצב הקיים כרגע הוא מצב סביר

יוסף פולסקי:  אם רוצים להרחיב - - -     

יעקב אשר: אפשר להשתמש לא במילה "סביר"

יוסף פולסקי: לא במילה "סביר"

יוסף פולסקי:  לא במילה "סביר"

יעקב אשר: לא, תעשה לי טובה שלא יתעוררו לי פה, הלכו לישון שם

יעקב אשר:  קיר אחד מפריד

יוסף פולסקי: הנה, הנה

יוסף פולסקי:  חברי פה מוועדת הבחירות מציע את המילה "הגיוני", אז אני מקבל את המילה "הגיוני"

יעקב אשר: זה מה שהולך לקרות פה בעילה הבאה

יעקב אשר:  תודה על הסקופ

יוסף פולסקי: לא, יש ביטוי בגמרא שאומר "הבו דלא לוסיף" (תנו שלא להוסיף עליה)

יוסף פולסקי:  זאת אומרת, יש את המצב הקיים, הוא מצב מסוים

יוסף פולסקי:  להרחיב אותו ולהוסיף זכאות ללא תוספת תשלום בצידה היא וודאי בעייתית

יעקב אשר: אוקיי

תומר רוזנר: לא, זה ברור

יעקב אשר: טוב

יעקב אשר:  בבקשה

אביתר חנן: תודה אדוני, אביתר חנן מההסתדרות הכללי

יעקב אשר: כן

אביתר חנן: אנחנו כמובן מתנגדים להצעה הזאת

אביתר חנן:  אנחנו מבינים את הדחיפות, בגלל שאוטוטו הבחירות לרשויות המקומיות

אביתר חנן:  ולצד הדחיפות הזאת רוצים לבוא ולעשות הכל בפישוט תהליכים

אביתר חנן:  עכשיו, פישוט תהליכים - - -     

יעקב אשר: למה אתם מתנגדים כהסתדרות? את זה אני לא מצליח להבין

יעקב אשר:  יש לי הרבה ניסיון עם ההסתדרות כראש עיר

יעקב אשר:  רק שתסביר לי איפה טובת האזרח נפגעת פה?     

תומר רוזנר: טובת העובד

יעקב אשר: העובד

אביתר חנן: לא, טובת העובד

יעקב אשר: כן

אביתר חנן: כמו - - -     

קריאה: מדובר בעובדים לא - - -     

יעקב אשר: אתה תיזהר כי אתה הולך לקבל שפריץ מכל העובדים

אביתר חנן: זה לא משנה

אביתר חנן:  זה לא משנה, אנחנו עדיין הארגון היציג במשק

יעקב אשר: כן

אביתר חנן: בסדר? אז אחד קודם כל, כל הנושא סביב הביטוח הלאומי, שעובדים מסוימים יכולים להיפגע מזה

אביתר חנן:  שתיים, יש הרבה עובדים שחלים עליהם כל מיני הוראות של הטבות מס שאחר כך הם צריכים לעשות תיאום מס בדיעבד, במקום לבוא ולפתור את זה נקודתית

תומר רוזנר: לא הבנתי את הטענה

אביתר חנן: יש הרבה אזורים שיש להם באמת את העניין סביב הטבות מס

תומר רוזנר: אכן

אביתר חנן: פריפריאליות כאלה ואחרות

תומר רוזנר: אכן

אביתר חנן: ובעצם ברגע שאתה קובע עכשיו 60 יום ולא 30 כמו שהיה עכשיו, אז אתה מחיל עליהם עוד פעם את ההוראות שהמס יהיה הרבה יותר גדול ממה שהם צריכים לשלם

תומר רוזנר: לא

תומר רוזנר:  זה לא, זה קופסא

תומר רוזנר:  הם לא משלמים על זה לא יותר ולא פחות

תומר רוזנר:  המס הזה לא נחשב כהכנסה לצורך פקודת מס הכנסה

תומר רוזנר:  זאת אומרת, זה לא מובא בחשבון ההכנסה השנתית שלהם

יעקב אשר: לכן גם לא צריך תיאום מס

אביתר חנן: אוקיי

יעקב אשר: זה בדיוק ההגדרה

יעקב אשר:  זאת אומרת, יכול להיות שאתם צריכים ללמוד את זה, כי אני יודע ההסתדרות מה תפקידה, ואני תמיד כיבדתי ומכבד את זה

יעקב אשר:  הפוך

יעקב אשר:  לכן אני חושב שאולי - - -     

אביתר חנן: לא, אנחנו אבל מאוד קשה לנו, אדוני, עם הנושא של הביטוח הלאומי

אביתר חנן:  עם הנושא של - - -     

יעקב אשר: כן, אבל הנושא של ביטוח לאומי היה צריך להיות קשה לכם גם ב-30 יום

יעקב אשר:  לא הובאו קשיים בעניין הזה

יעקב אשר:  לי לא קשה עם זה בגלל שאני אומר עוד פעם - - -     

אביתר חנן: ההרחבה, עוד פעם, ההרחבה עצמה היא הרחבה שהיא אוטומטית מ-30 יום אתה מכפיל את זה עכשיו כפול 2, הפגיעה היא פגיעה כפולה

יעקב אשר: ההרחבה היא לא על העובדים, ההחרבה היא לטובת העובדים שרוצים לעבוד יותר, שיכולים לעבוד יותר, שמצליחים להסתדר בלעבוד יותר להרוויח משכורת נוספת מבחינתם

יעקב אשר:  ללא - - -     

אביתר חנן: יש הרבה מאוד עובדים שלא מצליחים באמת להרוויח את המשכורת הנוספת הזאת

אביתר חנן:  כולם יוצאים מנקודת הנחה שהעובדים שעובדים במערכת הבחירות זה העבודה, כביכול, הנוספת

אביתר חנן:  זה לא בהכרח תמיד המצב, הרבה עובדים צעירים שבדיוק משתחררים וכאלה, שרוצים להיכנס לתוך מערכת הבחירות מכל סיבה שהיא

אביתר חנן:  אם זה אידיאולוגית, אם זה כדי לחפש את הפרנסה שלהם

אביתר חנן:  ועצם העובדה שקובעים עליהם מס גבוה שרירותית, בדיוק גם ראיתי את הדיון הקודם ועקבנו אחריו באדיקות, העניין סביב הלקבוע 25% מס, כאילו שמים אצבע באוויר וקובעים מספר סתם בלי כלום ובאופן מהיר

תומר רוזנר: לא, זה לא סתם

אביתר חנן: זה מאוד בעייתי

יעקב אשר: לא, לא, היה, רגע, רגע, אני אעשה סדר

יעקב אשר:  קודם כל, החלק הזה שאתה אומר אני מסכים איתך

יעקב אשר:  למה אני מסכים איתך? לא בגלל שאני אמרתי ככה אלא כי אני חושב ככה

יעקב אשר:  אבל זה מגיע, קודם כל עשו חישוב

יעקב אשר:  זה לא שלא עשו חישוב

יעקב אשר:  היו לנו הסגות לגבי החישוב, וגם הם בודקים את זה עכשיו במסגרת השיח, למרותש הם חושבים שזה החישוב הנכון

יעקב אשר:  ומה טענו? טענו שלקחו את הממוצע מקצה מאוד גבוה לקצה, אמנם, מאוד נמוך, אבל יש עיוות

יעקב אשר:  למה? כי אנחנו גם הנחנו הנחה שיש כאלה שהם אינם בעלי שכר בכירים או אנשים שיש להם עבודות וזה, וזו ההזדמנות שלהם גם אידיאולוגית, גם - - -     

אביתר חנן: להצטרף

יעקב אשר: פיזיולוגית, שהם צריכים את זה בשביל החיים - לעשות את העבודה הזאת

יעקב אשר:  ולכן אנחנו חושבים שצריך להוריד את האחוז הזה, והיו כאלה שחשבו להוריד את זה לגמרי

יעקב אשר:  ואני אומר, צריך למתן את זה כדי לתת באמת את התשובה

יעקב אשר:  לחלק הזה אני מצטרף איתך

יעקב אשר:  בגלל זה לא להאריך?     

אביתר חנן: לא, אבל גם הנושא של, מלכתחילה, יכול להיות שיש לזה, כנראה יש לזה שיקולים כלכליים של הכנסות מדינה, שרוצים לבוא וכביכול, פחות להוציא כביכול

יעקב אשר: לא, כי אם הייתי רוצה ללכת הייתי בא ואומר, תקשיב, היו אומרים לי "בסדר, אתה דואג לאלה שהם לא אנשים עשירים שיצאו לעשות את זה, אוקיי? אז בואו נעשה חישוב לכל אחד כמה הוא מרוויח"

יעקב אשר:  זאת אומרת, ואז אני חוזר לתיאום מס

תומר רוזנר: נכון

יעקב אשר: שלזה אנחנו רוצים לא להיכנס כחלק מההקלה בעניין

יעקב אשר:  יש פה משהו שהוא אף פעם לא יצא מדויק

יעקב אשר:  לא גם מה שאנחנו נציע כחברי לא יהיה מדויק ויכול להיות שזה, וגם, אותו דבר גם חל על משרד האוצר

יעקב אשר:  אנחנו בני אנוש מאותו ליין בערך

יעקב אשר:  לא בערך, מדויק

יעקב אשר:  ולכן, אני אומר, מאחר ואנחנו הולכים פה על משהו שהמדינה הבינה וחשבה שצריך לפשט אותו ולעשות אותו בצורה כזאת שלא תמנע מאנשים את הזה, שעשו חודש עבודה, שהוא עבד והוא צריך בירוקרטיה ורץ מפה ורץ משם

יעקב אשר:  וגם כדי שלא תהיה עבודה יותר מידי למפלגות כי הן צריכות בסוף גם לעבוד על פי חוק ולשלם את מה שצריך לשלם ולהעביר את הדו"חות למבקר המדינה ובזמן וכולי-וכולי

יעקב אשר:  חבר'ה, אמרנו לפשט את התהליך

יעקב אשר:  ולכן, התהליך הוא מפושט

יעקב אשר:  למה רצינו להאריך את זה, ביקשנו להאריך את זה? כי יש הרבה עובדים, חלק מהעובדים, שמתחילים קודם ומסיימים אחר כי הם צריכים גם לסגור דברים ולעשות דברים, ורצינו שזה יכסה באמת את כל הספקטרום של העניין הזה

יעקב אשר:  ולמדנו את זה גם מידינו בוועדת הבחירות לכנסת, שהמחוקק עשה את הדבר הזה, ולא שמענו על משבר שקרה בעקבות זה

יעקב אשר:  ולכן, זה הרציונל שלנו

יעקב אשר:      אני כן משתמש במה שאמרת, לצורך הטענה שלנו, על לנושא הזה

יעקב אשר:  מותר לי להשתמש, נכון? האוצר

אלישיב ממן: אמרת שדנים על זה ביום ראשון

תומר רוזנר: לא, אבל שיבדקו גם את הפתרון לזה

תומר רוזנר:  לא, אני רוצה שהם יבדקו את העניין הזה

תומר רוזנר:  אני אגיד

תומר רוזנר:  שתי הערות בהקשר הזה

תומר רוזנר:  ראשית, אכן צודק נציג ההסתדרות בעובדה שתושבים שזכאים, תושבי ישראל שזכאים להטבות מס מיוחדות כמו אזורי עדיפות לאומית וכיוצא באלה נפגעים יותר מאלה שאין להם הטבות מס בגלל שיעור המס האחיד

תומר רוזנר:  כי בדרך כלל שיעורי המס שלהם יותר נמוכים

תומר רוזנר:  גם שיעורי המס הרגילים שלהם יותר נמוכים משיעורי המס הרגילים

תומר רוזנר:  ולכן, אפשר לחשוב על שני נושאים בהקשר הזה, להסיט חלק מהסכום שאתם מדברים עליו, משיעור המס שאתם מדברים עליו – להוריד אותו לטובת הביטוח הלאומי

תומר רוזנר:  למשל, לפי שיעור דמי הביטוח הנמוכים, וכך למנוע את הפגיעה

תומר רוזנר:  ממילא נעשית הפרשה לביטוח לאומי כך שזה לא מטיל עומס נוסף על המעסיק, וזה יכול לסייע לעובד

תומר רוזנר:       והדבר השני, יש מנגנונים ברשות המיסים, מנגנונים נוספים, וזה דבר שכדאי לשקול אותו

תומר רוזנר:  כדי למנוע את הפגיעה המיותרת, לתת לעובד את האפשרות לבחור – או שהוא נשאר בשיעור מס אחיד הזה, או שהוא הולך לתיאום מס

תומר רוזנר:  זה קיים, למשל עכשיו עשו את זה לגבי, למשל, סתם דוגמא מהעת האחרונה לגבי עוסקים פטורים או עוסקים זעירים, שיכולים לבחור בשיעור, זו דוגמא לא דומה במידה מסוימת אבל אפשר ללמוד ממנה, שיכול לבחור בשיעור הוצאות נורמטיבי שיחול עליו או לבחור בחישוב הוצאות בפועל

תומר רוזנר:  אותו דבר לגבי נגיד תשלום מס על שכר דירה – יש אפשרות לבחור בשיעור מס אחיד שבו, של עשרה אחוז על שכר דירה מסוים, מצד שני תושב שרוצה יכול לבחור בתיאום מס

תומר רוזנר:  סליחה, בהכללת - - -     

יעקב אשר: אני אגיד לך אינטואיטיבית את דעתי

יעקב אשר:  מאחר ומדובר על תקופת בחירות לכולם, ומדובר על מפלגות

יעקב אשר:  כל אחד מסתכל על השני וכל אחד זה

יעקב אשר:  ואז יבואו והוא יגיד "רגע, למה הוא קיבל ככה?", "הוא רצה", "הוא לא רצה", "לא אמרו לי", "כן אמרו לי"

יעקב אשר:  נתחיל עכשיו לבקש מכל מפלגה שהם - - -     

תומר רוזנר: לא, המפלגה לא, זה לא

יעקב אשר: לא המפלגה, שהוא צריך לפנות למשרד - - -     

תומר רוזנר: אם הוא רוצה

תומר רוזנר:  אם הוא לא רוצה - - -     

יעקב אשר: בואו נשמע את דין, הוא רוצה לומר משהו, כן

יעקב אשר:  דין הוא היועץ שלנו, למי ששכח

תומר רוזנר: אם הוא לא רוצה אז יש דוגמא, הדוגמא של תשלום שכר דירה, שהשיקולים שלה הם מאוד דומים, השיקולים לפשט, שם יש אפילו שלושה מסלולים אפשריים, כן?     

יעקב אשר: כן, אבל משהו שאתה עושה אותו כל הזמן

יעקב אשר:  זה לא משהו חד פעמי

יעקב אשר:  אתה בא ואומר "אני רוצה שזה יעבוד בצורה כזאת"

יעקב אשר:  זה משהו אחר פה

יעקב אשר:  פה זה משהו שהוא פעם בחמש שנים

תומר רוזנר: בסדר, אני אומר, זו אפשרות

יעקב אשר: הרעיון הוא יפה, אבל בואו נשמע

יעקב אשר:  כן, דין

יעקב אשר:  אני לא בטוח שהאוצר אוהב את זה, אבל ללא דבר

דין ליבנה: אני אעיר להצעה של היועץ המשפטי שתי הערות

דין ליבנה:  הערה ראשונה ונוגעת לביטוח לאומי

יעקב אשר: כן, זה במסגרת סיעור מוחות כרגע

יעקב אשר:  זה לא הערה משפטית, נכון?     

דין ליבנה: כן, כן

תומר רוזנר: מה? לא

תומר רוזנר:  בהחלט הערה משפטית

תומר רוזנר:  לגבי ההצעה השנייה, החלק של הביטוח הלאומי זה בהחלט הערה משפטית

יעקב אשר: כן, לא, זה, דיברתי על החלק השני

תומר רוזנר: לגבי החלק השני זה פתרון אפשרי שאפשר לשקול אותו

יעקב אשר: כן

יעקב אשר:  אני דיברתי על החלק השני

תומר רוזנר: כן, לא

תומר רוזנר:  החלק השני זה פתרון פשוט שאני מכיר ממקומות אחרים שאני מציע לכם לשקול

יעקב אשר: כן

תומר רוזנר: זה הכל

יעקב אשר: כן

דין ליבנה: ידוע שההכנסה הזאת היא הכנסה לצורך, הכנסה בתקופת הבחירות היא הכנסה לצורך הביטוח הלאומי, עלולה לפגוע בעובדים כי זה אומר שזה ישלול מהם גמלאות

דין ליבנה:  מזכיר ועד קלפי שיעבוד יום אחד, או חבר ועדת קלפי מטעם המפלגות שיעמוד יום אחד, יספרו לו את זה לתקרת הכנסה

תומר רוזנר: הוא אמר את זה

דין ליבנה: לצורך תקרת ההכנסה

יעקב אשר: כן, כן

דין ליבנה: להבטחת הכנסה, לדמי אבטלה

דין ליבנה:  הרבה מאוד מובטלים עובדים כמזכירי קלפי וחברי ועדות קלפי מטעם המפלגות

דין ליבנה:  זה רוב האוכלוסייה שחל עליה החוק

דין ליבנה:  מדובר, לדעתי, בקרוב ל-200,000 סך הכל שפתאום יגלו שהם לא זכאים לדמי אבטלה באותו חודש, כי הם הרוויחו סכום מסוים בלעבוד יום אחד

דין ליבנה:  אז זו בעיה אחת

דין ליבנה:  לגבי הסוגייה השנייה, הסיבוך הבירוקרטי של לנהל, אצלי זה יהיה 70,000 - - -     

יעקב אשר: משרד האוצר, אנשי משרד האוצר ורשות המיסים מהנהנים בראשם

יעקב אשר:  אני אומר את זה לפרוטוקול

דין ליבנה: ולנהל לכל אחד מהם האם הוא מעוניין למלא טופס 101, לחשב לו מס שולי, לחשב את המס - - -     

תומר רוזנר: לא, זה הוא עושה בעצמו

דין ליבנה: הוא לא עושה את זה בעצמו

תומר רוזנר: הוא עושה בעצמו

דין ליבנה: רגע, תומר, אבל שנייה

דין ליבנה:  זה ניכוי במקור

תומר רוזנר: לא, אני אומר

תומר רוזנר:  זה לא מטיל על המעסיק דבר

דין ליבנה: תומר, זה מטיל על המעסיק כי ניכוי המס הוא במקור

דין ליבנה:  אני חייב לדעת כשאני לוקח את הכסף האם אני משלם עליו 25% מס או - - -     

תומר רוזנר: אתה משלם 25% תמיד

תומר רוזנר:  העובד שירצה ילך לעשות אחר כך - - -     

קריאה: לא

אלישיב ממן: מערכת תיאומי המס - - -     

יעקב אשר: חברים

יעקב אשר:  הרעיון הובהר

יעקב אשר:  תגובות ונמשיך

אלישיב ממן: מערכת תיאומי המס עובדת בצורה שהעובד עושה תיאום מס ועם תיאום המס הזה הוא הולך למעסיק

אלישיב ממן:  וכמו שנאמר פה זה כ-200,000 אנשים באוכלוסייה הזאת

אלישיב ממן:  וזה היה הרציונל – לפשט את הבירוקרטיה גם למפלגות וגם לאנשים

אלישיב ממן:  זה כמובן אפשרי, זה לא שזה לא אפשרי

אלישיב ממן:  כי עושים את זה כיום בלא מעט מקרים

אלישיב ממן:  אבל זה יעמיס בירוקרטיה גם על רשות המיסים אבל לא מעט גם על המפלגות וגם על העובדים

אלישיב ממן:  ההצעה שאתה יכול להיות מציע חלופית היא להגיש בקשה להחזר מס, אבל זה גם דורש לא מעט בירוקרטיה של להגיש את הדו"חות מול העובדים

אלישיב ממן:  אנחנו חושבים שהמודל שהוצע הוא מודל נכון לתקופה הקצרה הזאת

אלישיב ממן:  וזה מה שאנחנו חשבנו

יעקב אשר: אוקיי

יוסף פולסקי: גם לטעמנו, ביחס לביטוח לאומי, המישור היחסי הוא מול המעסיק, הוא לא מול העובד

תומר רוזנר: זה ברור

יוסף פולסקי: אלא אם כן זה כאשר יש תיאום, גם בביטוח לאומי יש תיאום דמי ביטוח לאומי, אבל הדיווח הוא מול המעסיק

תומר רוזנר: את זה הוא עושה ממילא כי הוא מדווח לך - - -     

יוסף פולסקי: לא, אבל הוא יצטרך לעשות שני דיווחים שונים

יוסף פולסקי:  הוא יצטרך לעשות דיווח על עובדים מסוימים שבחרו, וגם בביטוח הלאומי כיום אין מודל כזה של בחירה – אם אתה רוצה אתה מבוטח וגם אתה בוחר אתה לא מבוטח – לא קיים היום מודל כזה

יעקב אשר: אוקיי, נציג ההסתדרות

אביתר חנן: המספרים, ם אמנם גדולים מאוד, אבל ככל שאתה מפשט את זה בין המועדים באמת הסמוכים, הרי אי אפשר לקבוע ש-60 יום זה אותו דבר

אביתר חנן:  עכשיו, כל פעם מנסים לחבר את כולם ביחד, ביחד עם יום הבחירות ועם הב-אדם שהתחיל לעבוד 60 יום לפני

אביתר חנן:  זה לא אותו דבר

אביתר חנן:  צריך לבחון את זה אולי בשבוע לפני, אולי רק ביום עצמו שחל, לתת לזה הוראות מיוחדות להבדיל מכל ה-60 האחרים

יעקב אשר: אי אפשר לעשות הבחנה בין אחד שעובד יום אחד בבחירות או שבוע לפני או שבוע אחרי

תומר רוזנר: לא, אי אפשר

אביתר חנן: לא, אבל צריך לתת את, אולי יש - - -     

יעקב אשר: אנחנו לא חיים בעולם שכולו טוב

יעקב אשר:  זאת אומרת, יש פה - - -     

אביתר חנן: לא, אבל בגלל זה כל העובדים שעובדים 30 יום, 40 יום, 50 יום, הם ייפגעו בסוף

אביתר חנן:  וזה משכורות, זה אנשים - - -     

יעקב אשר: תאמין לו, הם לא ייפגעו, אבל לא משנה

יעקב אשר:  אוקיי

יעקב אשר:  עוד מישהו רוצה להעיר משהו על הנוסח? אוקיי, אם ככה, כמו שאמרתי בהתחלה, אנחנו לא נעשה הצבעה עכשיו

יעקב אשר:  אנחנו נעשה המשך דיון?     

תומר רוזנר: המשך דיון

יעקב אשר: המשך דיון, כנראה ביום ראשון על הבוקר, כי יש לנו בעשר מליאה

יעקב אשר:  אז אנחנו כנראה נעשה את זה בשמונה וחצי, גבירתי מנהלת הוועדה

יעקב אשר:  תודה רבה לכולם, הישיבה נעולה